Banaani- ja kurpitsabileet

Muistojen nuoleskelija (S01E10) on Ne Pece -dubbisarjan kymmenes jakso. Se on lähes katselukelvoton paskuutensa ansiosta. Jaksossa CP9 seuraa sivusta, kuinka Kaku ja Kalifa hotkivat itselleen pirunmarjakyvyt. Samalla Blueno tappelee Luffya vastaan. 
== Keskeiset hahmot ==
* Rob Lucci
* Kaku
* Kalifa
* Blueno
* Djabra
* Kumadori
* Fukuro
* Spandam
* Hattori
* Luffy
== Synopsis ==
Kaikki CP9:n agentit ovat Luccin huoneessa seuraamassa, kuinka Kaku ja Kalifa ovat valmiita syömään nälkäänsä banaanin ja kurpitsan näköiset pirunmarjat. Spandam antoi ne heille pidettyään heitä ensin pitkään nälässä. 
Kurpitsan muhkea muoto ja Kalifan rinnat saavat Kalifan muistelemaan menneitä, jolloin Kumadori oli aloittamassa kulmakarvashownsa. Samalla Djabra kertoo, kuinka hänen kaltaisten tyyppien maksa ei kestä kurpitsaa, ja sen syönti johtaa koko kropan räjähtämiseen. Bluenokin päättää Djabran innoittamana kertoa aikomuksistaan oksentaa. Lucci kunnioittaa Bluenon päätöstä, ja kertoo itse keskittyvänsä lihottamaan Hattoria, jonka jälkeen hän aikoo viedä läskin pulunsa armeijaan laihtumaan. Spandam kertoo käyttäneensä naamariaan kenkäkauppiaalla, jonka seuraamuksena siitä tuli liian iso.
Muisteluiden jälkeen Kalifa päättääkin luovuttaa kurpitsansa Fukurolle. Kaku sen sijaan tahtoo pitää banaaninsa itsellään, muttei ymmärrä kuinka sitä syödään. Kalifa veikkaa hedelmien kääntöpuolella olevan ohjeita. Lucci sen sijaan uskoo hedelmien olevan oikeasti koristeita, joita on tarkoitus ihailla henkareihin ripustettuna. Kumadori yrittää jälleen aloittaa showtaan, mutta Djabra keskeyttää aikeet puhisemalla kovaäänisesti. Kaku ja Kalifa lopulta syövät hedelmänsä, ja Djabra äkkää niiden olevan pilaantuneita. Hattori innostuu ja julistaa Madventuresin kaltaiset makustelutuokiot alkaneeksi. Djabra yrittää jälleen kertoa jotain, mutta Kalifa haukkuu tätä wannabe-Arlongiksi. Lucci muistelee tavanneensa Arlongin, mutta läski Fukuro oli edessä, ja esti näkemästä häntä.
Samaan aikaan Blueno ja Luffy ottavat yhteen, ja Blueno huomaa huulilleen jääneen ruokaa. Luffy havahtuu ja haluaa itsekin maistaa, ja Blueno ehdottaakin Luffylle hanskasta jämien nuoleskelua. Yllättäen Blueno hyökkää ja tekee niin vauhdikkaita liikkeitä, että häntä alkaa oksettaa. Blueno pakenee tekemästään ovesta ja oksentaa sen sisälle. Tämän jälkeen Blueno jumittaa Luffyn jalat ja Luffy uhkailee poksauttavansa nappinsa liiveistään. Blueno pyörittää Luffyn naamaa kuin pyöröovea, joka myös oksettaa häntä.
Taistelun ulkopuolella sotilaat tulittavat Gomorrahin selässä olevia Olkihattupiraatteja sekä Frankyperhettä, ja Zoro huolestuukin luotien osuvan hänen hiuksiinsa. Sanji taas ihmettelee eikö hänen hiuksensa kelpaa sotilaille. Dementiasta johtuen Gomorrah nousee seisomaan kesken tulituksen ja moinen koskettaa Chopperia kyyneliin asti.
Category:Dubbisarja